Mi A1 के लिए जारी एंड्रॉयड 8.1 ओरियो अपडेट को शाओमी ने रोका! - mi-a1-android-oreo-8-1-pulled-back
Mi A1 के लिए जारी एंड्रॉयड 8.1 ओरियो अपडेट को शाओमी ने रोका!
Monday, July 2, 2018-2:02 PM
जालंधर- चीनी स्मार्टफोन निर्माता कंपनी शाओमी ने अपने Mi A1 स्मार्टफोन के लिए जारी किए गए एंड्रॉयड 8.1 ओरियो अपडेट को कैंसिल कर दिया है। जानकारी के मुताबिक कुछ यूजर्स ने रैडिट पर बताया है कि कंपनी ने इस अपडेट को वापस ले लिया है। यूजर्स के अनुसार इस OTA अपडेट का नोटिफिकेशन अब स्मार्टफोन में नहीं आ रहा है। हालांकि अब तक शाओमी द्वारा इस बात की आधिकारिक रुप से पुष्टि अभी नहीं की गई है। बता दें कि ये नया अपडेट 1.15GB के साइज के साथ है और इसके साथ कंपनी ने जून 2018 के एंड्रॉयड सिक्योरिटी अपडेट को भी जारी किया था।
अापको बता दें कि कंपनी ने कुछ दिन पहले जब Mi A1 स्मार्टफोन के लिए एंड्रॉयड 8.1 ओरियो अपडेट को जारी किया था, तो कई यूजर्स की शिकायत थी कि इस अपडेट के बाद एक SMS बग के कारण स्मार्टफोन के SMS की हिस्ट्री अपने आप ही डिलीट हो गई थी। इसके अलावा यूजर्स को एक और समस्या का सामना करना पड़ रहा है जिसमें सेफ्टीनेट ट्रिगर को सिक्योर नहीं कर पा रहा था।
शाअोमी ने अपने इस स्मार्टफोन को भारत में पिछले साल गूगल की साझेदारी के तहत पेश किया था। ये स्मार्टफोन एंड्रॉयड वन डिवाइस है। इसमें 5.5 इंच का फुल HD डिस्प्ले है जिसका रेज्योलेशन 1920 x 1080 पिक्सल्स है और साथ ही इसपर कॉर्निंग गोरिल्ला ग्लास की सुरक्षा भी दी गई है। इसके साथ ही इसमें ऑक्टा-कोर क्वालकोम स्नैपड्रैगन 625 प्रोसेसर, 4GB रैम और 64GB की इंटरनल स्टोरेज सुविधा है। वहीं शाओमी Mi A1 में ड्यूल रियर कैमरा सैटअप है जोकि 12 मेगापिक्सल के कॉम्बिनेशन सेंसर्स के साथ है।